ПРЕДЛОГ ЗАКОНА О ДОПУНAMA ЗАКОНА О ОРГАНИЗАЦИЈИ И НАДЛЕЖНОСТИ ДРЖАВНИХ ОРГАНА У ПОСТУПКУ ЗА РАТНЕ ЗЛОЧИНЕ

Члан 1.

У Закону о организацији и надлежности државних органа у поступку за ратне злочине („Службени гласник РС”, бр. 67/03, 135/04, 61/05, 101/07, 104/09 и 101/11 – др. закон), у члану 5. после става 3. додају се ст. 4. и 5. који гласе:

„Тужиоцу за ратне злочине функција не престаје навршењем радног века, ако му није истекао мандат на који је изабран за Тужиоца за ратне злочине.

У случају из става 4. овог члана, Тужиоцу за ратне злочине та функција престаје истеком мандата на који је изабран.”

Члан 2.

Овај закон ступа на снагу наредног дана од дана објављивања у „Службеном гласнику Републике Србије”.

ПРЕГЛЕД ОДРЕДAБA ЗАКОНА О ОРГАНИЗАЦИЈИ И НАДЛЕЖНОСТИ ДРЖАВНИХ ОРГАНА У ПОСТУПКУ ЗА РАТНЕ ЗЛОЧИНЕ КОЈE СЕ ДОПУЊУЈУ

Члан 5.

Приликoм прeдлaгaњa кaндидaтa зa Tужиoцa зa рaтнe злoчинe, oднoснo избoрa зaмeникa Tужиoцa зa рaтнe злoчинe, прeднoст имajу кaндидaти кojи пoсeдуjу пoтрeбнa стручнa знaњa и искуствo у oблaсти кривичнoг прaвa, мeђунaрoднoг хумaнитaрнoг прaвa и људских прaвa.

Рeпублички jaвни тужилaц мoжe, нa прeдлoг Tужиoцa зa рaтнe злoчинe, дa упути у Tужилaштвo зa рaтнe злoчинe, зaмeникa jaвнoг тужиoцa, уз њeгoву писмeну сaглaснoст.

Упућивaњe из стaвa 1. oвoг члaнa трaje нajдужe чeтири гoдинe, a мoжe бити прoдужeнo oдлукoм Рeпубличкoг jaвнoг тужиoцa, нa прeдлoг Tужиoцa зa рaтнe злoчинe, уз писмeну сaглaснoст упућeнoг зaмeникa jaвнoг тужиoцa.

ТУЖИОЦУ ЗА РАТНЕ ЗЛОЧИНЕ ФУНКЦИЈА НЕ ПРЕСТАЈЕ НАВРШЕЊЕМ РАДНОГ ВЕКА, АКО МУ НИЈЕ ИСТЕКАО МАНДАТ НА КОЈИ ЈЕ ИЗАБРАН ЗА ТУЖИОЦА ЗА РАТНЕ ЗЛОЧИНЕ.

У СЛУЧАЈУ ИЗ СТАВА 4. ОВОГ ЧЛАНА, ТУЖИОЦУ ЗА РАТНЕ ЗЛОЧИНЕ ТА ФУНКЦИЈА ПРЕСТАЈЕ ИСТЕКОМ МАНДАТА НА КОЈИ ЈЕ ИЗАБРАН.

**О Б Р А З Л О Ж Е Њ Е**

I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење Закона о допунама Закона о организацији и надлежности државних органа у поступку за ратне злочине садржан је у члану 97. тач. 2. и 16. Устава Републике Србије, којима је, између осталог, прописано да Република Србија уређује и обезбеђује поступке пред судовима, као и организацију, надлежност и рад републичких органа.

II. РАЗЛОЗИ ЗА ДОНОШЕЊЕ ЗАКОНА

Законом о организацији и надлежности државних органа у поступку за ратне злочине уређено је образовање, организација, надлежност и овлашћења државних органа и њихових организационих јединица ради откривања, кривичног гоњења и суђења за кривична дела ратних злочина.

Уставом Републике Србије и Законом о јавном тужилаштву прописано је да се јавни тужилац бира на мандат од шест година. Законом јавном тужилаштву прописано је да функција јавног тужиоца престаје због навршавања радног века када лице које обавља ту функцију наврши 65 година живота.

Законом се предлаже да Тужиоцу за ратне злочине та фунција престаје истеком мандата на који је изабран, без обзира ако је у току трајања мандата испуњен услов за престанак функције због навршења радног века. Овакво решење предлаже се из разлога специфичности послова Тужилаштва за ратне злочине, које је надлежно за гоњење кривичних дела ратних злочина почињених на територији бивше Југославије. Имајући у виду сложеност предмета на којима рди ово тужилаштво неопходно је обезбедити континуитет рада на тим предметима, на тај начин што би се омогућило да јавни тужилац који руководи овим тужилаштвом обавља ту функцију до краја мандата на који је изабран.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

Чланом 1. Закона допуњује се члан 5. Закона о организацији и надлежности државних органа у поступку за ратне злочине, тако што се додају ст. 4. и 5, којима се предвиђа да Тужиоцу за ратне злочине функција не престаје навршењем радног века, ако му није истекао мандат на који је изабран, већ му функција престаје истеком мандата.

Чланом 2. Закона уређено је ступање закона на снагу, односно предвиђено је да закон ступа на снагу наредног дана од дана објављивања у „Службеном гласнику Републике Србије”.

IV. ФИНАНСИЈСКА СРЕДСТВА ПОТРЕБНА ЗА ПРИМЕНУ ЗАКОНА

За спровођење овог закона средства су обезбеђена у оквиру буџетских средстава Тужилаштва за ратне злочине, раздео 8.2, програм 1604-Рад тужилаштва, функција 330-Судови, програмска активност 0005-Спровођење тужилачких активности Тужилаштва за ратне злочине, економске класификације 411- Плате, додаци и накнаде запослених (зараде) и 412-Социјални доприноси на терет послодавца, а у наредним годинама средства ће се планирати у оквиру лимита опредељеног за Тужилаштво за ратне злочине.

V. РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ

Предлаже се да се Закон о допунама Закона о организацији и надлежности државних органа у поступку за ратне злочине судијама донесе по хитном поступку, из разлога што би недоношење закона по хитном поступку могло да проузрокује штетне последице по рад Тужилаштва за ратне злочине, као и ради испуњења међународних обавеза.

VI. РАЗЛОЗИ ЗБОГ КОЈИХ СЕ ПРЕДЛАЖЕ ДА ЗАКОН СТУПИ НА СНАГУ ПРЕ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”

Одредбом члана 196. став 4. Устава Републике Србије прописано је да закони и други општи акти могу да ступе на снагу и пре осмог дана од дана објављивања само ако за то постоје нарочито оправдани разлози утврђени приликом њиховог доношења.

У случају Закона о допунама Закона о организацији и надлежности државних органа у поступку за ратне злочине постоје нарочито оправдани разлози да закон ступи на снагу наредног дана од дана објављивања у „Службеном гласнику Републике Србије”, будући да је то неопходно ради спречавања настанка штетних последица по рад Тужилаштва за ратне злочине.

**ИЗЈАВА О УСКЛАЂЕНОСТИ ПРОПИСА СА ПРОПИСИМА ЕВРОПСКЕ УНИЈЕ**

**1. Овлашћени предлагач прописа-** Влада

**Обрађивач** - Министарство правде

**2. Назив прописа**

Предлог закона о допунама Закона о организацији и надлежности државних органа у поступку за ратне злочине

Draft Law on Аdditions to the Law on Оrganisation and Jurisdiction of Goverment Authorities in War Crime Procedure

**3. Усклађеност прописа са одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум), односно са одредбама Прелазног споразума о трговини и трговинским питањима између Европске заједнице, са једне стране, и Републике Србије, са друге стране („Службени гласник РС”, број 83/08) (у даљем тексту: Прелазни споразум):**

**а) Одредба Споразума и Прелазног споразума која се односе на нормативну садржину прописа,**

Наслов VII. – Правосуђе, слободе и безбедност, у оквиру којег је члан 80 – Јачање институција и владавина права.

**б) Прелазни рок за усклађивање законодавства према одредбама Споразума и Прелазног споразума,**

**в) Оцена испуњености обавезе које произлазе из наведене одредбе Споразума и Прелазног споразума,**

Наслов VII. – Правосуђе, слободе и безбедност, у оквиру којег је члан 80 – Јачање институција и владавина права.

**г) Разлози за делимично испуњавање, односно неиспуњавање обавеза које произлазе из наведене одредбе Споразума и Прелазног споразума,**

**д) Веза са Националним програмом за усвајање правних тековина Европске уније.**

Предлог закона о допунама Закона о организацији и надлежности државних органа у поступку за ратне злочине предвиђен је Националним програмом за усвајање правних тековина Европске уније.

- /

**4. Усклађеност прописа са прописима Европске уније:**

**а) Навођење одредби примарних извора права Европске уније и оцене усклађености са њима,**

**б) Навођење секундарних извора права Европске уније и оцене усклађености са њима,**

**в) Навођење осталих извора права Европске уније и усклађеност са њима,**

**г) Разлози за делимичну усклађеност, односно неусклађеност,**

**д) Рок у којем је предвиђено постизање потпуне усклађености прописа са прописима Европске уније.**

**- /**

**5. Ако не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност треба образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредби секундарног извора права Европске уније већ се искључиво врши примена или спровођење неког захтева који произилази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе Директиве).**

Не постоје одговарајући прописи Европске уније са којима је потребно обезбедити усклађеност Закона о допунама Закона о организацији и надлежности државних органа у поступку за ратне злочине, с обзиром да су предметне измене малог обима и да нису релевантне са становишта права Европске уније.

**6. Да ли су претходно наведени извори права ЕУ преведени на српски језик?**

**-** /

**7. Да ли је пропис преведен на неки службени језик ЕУ?**

**-** Не.

**8. Учешће консултаната у изради прописа и њихово мишљење о усклађености**

У поступку припреме Предлога закона није остварена сарадња са Европском комисијом с обзиром да за израду предметног акта није било неопходно остварити овај конкретни облик сарадње са наведеном европском институцијом.